- Hindi News
- National
- मंगलगिरी पहंुचे आचार्य विशुद्ध सागर महाराज ससंघ सानिध्य में वेदी शिलान्यास समारोह हुआ
मंगलगिरी पहंुचे आचार्य विशुद्ध सागर महाराज ससंघ सानिध्य में वेदी शिलान्यास समारोह हुआ
सागर | अतिशय क्षेत्र मंगलगिरी में आचार्य विशुद्ध सागर महाराज ससंघ सानिध्य में वेदी शिलान्यास समारोह शुक्रवार को हुआ। इसमें भारत की सबसे बड़ी भरत भगवन की प्रतिमा जो कि 57 फुट ऊंची है और सवा 24 फीट के बाहुवाली भगवान और सवा 11 फीट के नेमिनाथ भगवान की प्रतिमाओं को वेदी पर विराजमान किया गया। प्रमोद कुमार पीयूष कुमार ईशान,श्रुत वारदाना, कन्छेदी दाऊ, भागचंद पप्पू, डॉ. अशोक राजुल सिंघई के परिजनों द्वारा इन प्रतिमाओं का संकल्प लिया गया था। इस मौके पर आचार्य श्री विशुद्ध सागर महाराज ने कहा कि हे जीव, जैसे परिणाम होने लगते है वैसे ही पर्याय बनने लगती है ज्ञानी पर्याय से पर्याय नही बनती है परिणाम से ही पर्याय बनती है। मुमुक्षु जैसा वर्तमान होगा वैसा भविष्य होगा। हिंसा से नही अहिंसा से शांति होती है। साधू की खोज साधू बनने के बाद होती है। जो जितना उपसर्ग सहन करता है वह ही परमात्मा बनता है। भगवान की स्थापना धन से नही भावों से होती है। पुण्यात्मा जीव के ऊपर कोई चक्र नही चला सकता है। जब एक छैनी एक पाषाण पर लगती है, तो वह प्रतिमा में परिवर्तित हो जाती है। ऐसे ही जब भेद विज्ञान की छैनी अंदर लगती है तो यह आत्मा परमात्मा में परिवर्तित हो जाती है।
जब निर्ग्रन्थ योगी जब व्यवहार में रहते है तो जगत में विहार करते दिखते है और जब निश्चय में रहते है तो चैतन्य विहार करते दिखाई देते है। इस मौके पर परिहवन मंत्री भूपेंद्र सिंह ने शासन से हर संभव मदद की बात कही। नगर विधायक शैलेंद्र एवं महापौर अभय दरे सहित बड़ी संख्या में लोग मौजूद थे।
tgl_Latn sot_Latn hin_Deva hin_Deva hin_Deva hin_Deva